**ELŐTERJESZTÉS**

**Körmend város Önkormányzata Képviselő-testülete 2016. augusztus 24-i ülésére**

**Tárgy:** közétkeztetés kapcsán pályázat kiírása

Tisztelt Képviselő-testület!

Körmenden a közétkeztetést a Sodexo Kft. biztosítja. Az erre kötött vállalkozási szerződés hatálya ez év végén lejár. Mivel közszolgáltatásról van szó, így a Testületnek kell a továbbiakról döntést hoznia.

Javasoljuk, hogy a Képviselő-testület határozott időre szólóan, 2017. január 1-től 2018. december 31-ig tartóan kérjen be ajánlatokat cégektől, arra való tekintettel, hogy bizonytalan eme feladatellátás sorsa, hiszen az Állam teljes egészében átveszi az iskolák működtetését, sehol nem maradnak működtetők az Önkormányzatok, így nem tudni, hogy hosszabb távra szólóan milyen irányt vesz majd ez a feladatellátás, hiszen ez is része tulajdonképpen az iskolák működtetésének.

A pályáztatást a korábbi évekhez hasonlóan bonyolítanánk le, valamennyi nevelési, gondozási intézményi körre kiterjesztetten. (A pályázati anyag a Jegyzőnél megtekinthető).

Kérem a Testületet, hogy a határozati javaslatot támogatni szíveskedjék.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy pályázatot ír ki a körmendi nevelési intézmények, a körmendi Bölcsőde, valamint a szociális étkeztetés közétkeztetési feladatainak határozott időre szóló, 2017. január 1-től 2018. december 31-ig tartó ellátására. A pályázati felhívást az alábbi gazdasági társaságoknak rendeli a Képviselő-testület megküldeni:

* Sodexo Kft. (1143 Budapest, Ilka u. 31.)
* Hungast 14. Kft.(1119 Budapest, Fehérvári út 85.)
* Elamen Zrt. (1095 Budapest, Soroksári út 98.)

Körmend, 2016. augusztus 16.

**Bebes István**

**polgármester**